Z A K L J U Č C I

sa 73. sjednice Upravnog vijeća Dječjeg vrtića Vrbovec održane dana 30. rujna 2026. elektronskim putem.
Gđa Ledinski Mitrov, predsjednica uputila je 30. rujna 2026. godine u 7.45 sati poziv za 73. (elektroničku) sjednicu Upravnog vijeća za 30. rujna 2026. godine sa sljedećim

D N E V N I   R E D

1. Usvajanje zapisnika sa 72. sjednice Upravnog vijeća održane 8. rujna 2026. godine,
2. Donošenje odluke o izboru kandidata za radno mjesto odgojitelja na neodređeno puno radno vrijeme,
3. Donošenje odluke o izboru kandidata za radno mjesto odgojitelja na određeno puno radno vrijeme,
4. Donošenje odluke o raspisivanju natječaja za radno mjesto odgojitelja na određeno puno radno vrijeme, zamjena za odsutnu radnicu,
5. Donošenje odluke o ponovnom raspisivanju natječaja za radno mjesto spremača na neodređeno puno radno vrijeme,
6. Donošenje odluke o ekonomskoj cijeni redovitog programa predškolskog odgoja,
7. Donošenje Godišnjeg plana i programa za pedagošku godinu 2026./2027.
8. Dostava zapisnika o provedenom izboru člana Upravnog vijeća – predstavnika roditelja korisnika usluga Dječjeg vrtića Vrbovec.


Dan je rok za glasanje po točkama dnevnog reda do 30. rujna 2026. godine do 13.00 sati. Do navedenog roka izjasnilo se pet članova Upravnog vijeća.

Ad. 1.

Zaključak:

	Usvaja se zapisnik sa 72. sjednice Upravnog vijeća održane 8. rujna 2026. godine elektronskim putem.

Ad. 2.

Upravno Vijeće donosi 
O D L U K U

[bookmark: _Hlk63404074]O IZBORU KANDIDATA ZA ZASNIVANJE RADNOG ODNOSA
NA NEODREĐENO PUNO RADNO VRIJEME

I.

Po natječaju za radno mjesto odgojitelja/ice na neodređeno puno radno vrijeme KLASA: 112-01/25-01/03, URBROJ: 238-32-69-04-26-53 objavljenom 2. rujna 2026. godine, temeljem Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23, 22/26), na prijedlog ravnateljice Dječjeg vrtića Vrbovec izabrana je sljedeća kandidatkinja:

Nikolina Hasan, sveučilišna prvostupnica odgojiteljica djece rane i predškolske dobi.

II.

Nalaže se ravnateljici Dječjeg vrtića Vrbovec s kandidatkinjom sklopiti ugovor na neodređeno puno radno vrijeme do okončanja postupka ponovljenog natječaja, najdulje do pet mjeseci.

III.

Ova Odluka stupa na snagu danom donošenja.


O b r a z l o ž e n j e

Temeljem odluke Upravnog vijeća Dječjeg vrtića Vrbovec KLASA: 112-01/25-01/03, URBROJ: 238-32-69-04-26-52 od 31. kolovoza 2026. godine, raspisan je natječaj za radno mjesto odgojitelja/ice na neodređeno puno radno vrijeme (1 izvršitelj) KLASA: 112-01/25-01/03, URBROJ: 238-32-69-04-26-53 te je isti, sukladno Zakonu o predškolskom odgoju i obrazovanju, objavljen 2. rujna 2026. godine. 
Na raspisani natječaj pristigle su četiri uredne i pravovremene prijave.
Ravnateljica Dječjeg vrtića Vrbovec predložila je zasnivanje radnog odnosa na neodređeno puno radno vrijeme s kandidatkinjom Nikolinom Hasan, sveučilišnom prvostupnicom odgojiteljicom djece rane i predškolske dobi.
Upravno vijeće Dječjeg vrtića Vrbovec jednoglasno je prihvatilo prijedlog ravnateljice te je odlučeno kao u izreci ove Odluke.

PREDSJEDNICA UPRAVNOG VIJEĆA

Marcela Ledinski Mitrov


Ad. 3.


Upravno Vijeće donosi 
O D L U K U

O IZBORU KANDIDATA ZA ZASNIVANJE RADNOG ODNOSA
NA ODREĐENO PUNO RADNO VRIJEME

I.

Po natječaju za radno mjesto odgojitelja na određeno puno radno vrijeme KLASA: 112-01/26-01/15, URBROJ: 238-32-69-04-26-2 objavljenom 8. rujna 2026. godine, temeljem Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23, 22/26), na prijedlog ravnateljice izabrana je sljedeća kandidatkinja:

Iva Pleš, SSS odjevna tehničarka.


II.

Nalaže se ravnateljici Dječjeg vrtića Vrbovec s izabranom kandidatkinjom sklopiti ugovor o radu na određeno puno radno vrijeme, do okončanja ponovljenog postupka natječaja, najdulje do pet mjeseci sukladno članku 26, st. 5. Zakona o predškolskom odgoju i obrazovanju.

III.

Ova Odluka stupa na snagu danom donošenja.


O b r a z l o ž e n j e

Temeljem odluke Upravnog vijeća Dječjeg vrtića Vrbovec KLASA: 112-01/26-01/15, URBROJ: 238-32-69-04-26-1 od 8. rujna 2026. godine, raspisan je natječaj za radno mjesto odgojitelja/ice na određeno puno radno vrijeme (1 izvršitelj) KLASA: 112-01/26-01/15, URBROJ: 238-32-69-04-26-2 te je isti, sukladno Zakonu o predškolskom odgoju i obrazovanju, objavljen 8. rujna 2026. godine. 
Na raspisani natječaj prijavile su se dvije kandidatkinje, od kojih je jedna prijava nepotpuna. Kandidatkinja Iva Pleš je podnijela urednu i pravovremenu prijavu, ne udovoljava formalnim uvjetima natječaja te je ravnateljica predložila zasnivanje radnog odnosa s navedenom kandidatkinjom na određeno puno radno vrijeme do pet mjeseci, sukladno članku 26, st. 5. Zakona o predškolskom odgoju.
Upravno vijeće Dječjeg vrtića Vrbovec jednoglasno je prihvatilo prijedlog ravnateljice te je odlučeno kao u izreci ove Odluke.

PREDSJEDNICA UPRAVNOG VIJEĆA


Marcela Ledinski Mitrov


Ad. 4.

Upravno Vijeće donosi 
O D L U K U

I.

Raspisuje se natječaj za radno mjesto odgojitelja na određeno puno radno vrijeme, jedan izvršitelj.

II.

Ova Odluka stupa na snagu danom donošenja.


O b r a z l o ž e n j e

Zbog osiguravanja zamjene za odgojiteljicu privremeno nesposobnu za rad zbog korištenja rodiljnog i roditeljskog dopusta te prava na godišnji odmor potrebno je raspisati natječaj.
	Zbog svega navedenog odlučeno je kao u dispozitivu ove Odluke.


PREDSJEDNICA UPRAVNOG VIJEĆA

Marcela Ledinski Mitrov


Ad. 5.

Upravno vijeće donosi

O D L U K U

I.

Raspisuje se ponovljeni natječaj za radno mjesto spremača/ice na neodređeno puno radno vrijeme, jedan izvršitelj.

II.

Ova Odluka stupa na snagu danom donošenja.

O b r a z l o ž e n j e

	Po natječaju KLASA: 112-01/26-01/14, URBROJ: 238-32-69-04-26-2 objavljenom 17. kolovoza 2026. godine nije izabran kandidat te je donesena Odluka o neizboru kandidata KLASA: 112-01/26-01/14, URBROJ: 238-32-69-04-26-11. 
	Zbog navedenoga potrebno je ponoviti natječaj te je odlučeno kao u dispozitivu ove Odluke.

PREDSJEDNICA UPRAVNOG VIJEĆA


Marcela Ledinski Mitrov




Ad. 6.

Upravno vijeće donosi
O D L U K U

I.

Ekonomsku cijenu redovitog programa predškolskog odgoja Dječjeg vrtića Vrbovec utvrđuje Upravno vijeće Vrtića.
II.

Ekonomska cijena usluga Dječjeg vrtića Vrbovec za pedagošku godinu 2026./2027. iznosi 580,00 eura mjesečno po jednom djetetu, a obuhvaća troškove utvrđene Državnim pedagoškim standardom predškolskog odgoja i obrazovanja, odnosno troškove: 
1. Izdataka za radnike, i to:
– bruto plaće,
– naknade i materijalna prava radnika.
2. Prehrane djece.
3. Uvjeta boravka djece, i to:
– materijalnih izdataka,
– energije i komunalija,
– tekućeg održavanja objekta i opreme,
– prijevoza djece među objektima Vrtića, ukoliko jutarnje dežurstvo nije organizirano u svim objektima.
4. Nabave namještaja i opreme.
5. Nabave sitnog materijala.

Ekonomska cijena utvrđuje se na temelju obračunske kalkulacije stvarnih troškova i broja djece.
III.

	U troškove za obračun cijene programa nisu uključeni:
· troškovi realizacije posebnih projekata financiranih iz fondova Europske unije u iznosu sufinanciranja od strane Europske unije,
· troškovi povremenih izleta i drugih programa koji su financirani isključivo uplatama roditelja – korisnika usluga.

IV.

	Mjerila za naplatu usluga Dječjeg vrtića Vrbovec od roditelja – korisnika usluga utvrđuje Gradsko vijeće Grada Vrbovca.

V.

Ova Odluka stupa na snagu dan nakon donošenja.

PREDSJEDNICA UPRAVNOG VIJEĆA

Marcela Ledinski Mitrov
Ad. 7.

	Upravno vijeće donosi 
[bookmark: _Hlk176941838]O D L U K U 


I.

Donosi se Godišnji plan i program rada Dječjeg vrtića Vrbovec za pedagošku godinu 2026./2027. 

II.

Ova Odluka stupa na snagu danom donošenja.


O b r a z l o ž e n j e

Ravnateljica Dječjeg vrtića Vrbovec je izradila Prijedlog godišnjeg plana i programa rada Dječjeg vrtića za pedagošku godinu 2026/2027. Odgojiteljsko vijeće na sjednici održanoj dana 28. rujna 2026. godine razmotrilo je i utvrdilo prijedlog Godišnjeg plana i programa rada te je isti upućen Upravnom vijeću na donošenje.
Slijedom navedenoga, odlučeno je kao u dispozitivu ove Odluke.


PREDSJEDNICA UPRAVNOG VIJEĆA

Marcela Ledinski Mitrov

Ad 8.

Zapisnik o provedenom izboru člana upravnog vijeća - predstavnika roditelja dostavljen je uz materijale za sjednicu i čini sastavni dio ovog zapisnika.



  Zapisničarka:                  		PREDSJEDNICA UPRAVNOG VIJEĆA
	
            Višnja Marjanac			              Marcela Ledinski Mitrov


KLASA: 007-04/26-01/03
URBROJ: 238-32-69-02-26-18

